Maswika a maswa a Molao. Modimo o tla kgauswi. Tša go ila Bakanana. Monyanya wa Paseka. Sefahlogo sa Moshe
8Moshe a akgofa a inama a lotšha, 9a bolela a re: Mongaka, ge o ntebeletše ka botho, gona Mongaka a nke a sepele a le makgatheng a rena. Ge setšhaba se e le sa melala e methata, gona o re lebalele bokgopo bja rena le dibe tša rena, mme o re dire ba gago.
17O se ke wa itirela modimo wa seswantšho.
18O hlokomele monyanya wa dinkgwa tše di sa hlabegwago. Ka lebaka le le beilwego la kgwedi ya Abibi o fetše matšatsi a šupago o eja dinkgwa tše di se nago hlabego, bjalo ka ge ke go laetše. Ka gobane kua nageng ya Egipita o tšwile ka kgwedi ya Abibi.
21Mediro ya gago o e dire ka matšatši a selelago. Ka la go šupa o khutše, e ka ba ge o lema le ge o buna.
25Madi a sedimo sa ka o se ke wa a tliša le se se hlabegilwego. Sehlabelo sa Paseka se se ke sa šalela la ka moswana.
26Ngwakong wa Morena Modimo wa gago o iše tša pele tša dithakangwaga tša mašemo a gago.